Consumul recreaţional de cannabis va fi legalizat în Israel.
Israel va legaliza consumul de cannabis în cel mult nouă luni. Consumatorii, care trebuie să aibă peste 21 de ani, vor putea cumpăra de la magazine specializate. Fumatul în public şi reclamele la cannabis nu vor fi permise.
Israel are intenţia de a legaliza consumul recreaţional de cannabis în cel mult nouă luni, a declarat ministrul justiţiei Avi Nissenkorn, citat de Times of Israel.Nissenkorn a prezentat recomandările echipei interministeriale. Tot el susţine că legalizarea se va face în cel mult nouă luni după ce legea este aprobată, pentru a acorda guvernului timp să se pregătească pentru această măsură.Conform noii legi, persoanele mai mari de 21 de ani pot cumpăra cannabis de la magazine specializate doar cu un act de identitate. Preţurile urmează să fie "rezonabile" pentru a nu încuraja consumatorii să apeleze la piaţa neagră.Cu toate acestea, fumatul de cannabis va fi interzis în spaţiul public, iar cetăţenii nu pot creşte plante în casă fără aprobare. De asemenea, la fel ca în cazul ţigaretelor, reclamele vor fi interzise.